text: Endnu en grisebil er væltet: Mange døde eller fastklemte
  27 december 2017 kl. 20.26
  For anden gang i løbet af onsdagen er en grisetransport væltet med anhængeren fyldt med grise. Politiet melder om mange døde og forsøger at indfange de løse.
  Kl. 21.06 modtog Syd- og Sønderjyllands Polti en melding om en væltet lastbil og løse grise på Fogderupvej ved Bylderup-Bov.
  - Der er mange døde og mange fastklemte grise, siger Erik Lindholdt, der er vagtchef ved Syd- og Sønderjyllands Politi, til TV SYD.
  Politiet og brandvæsnet er rykket talstærkt ud og forsøger lige nu at få et overblik over situationen. En dyrlæge er også på vej til stedet.
  - Det er temmelig kaotisk, og de forsøger at indfange de løse grise, siger vagtchef Erik Lindholdt.
  Vejen er spærret af lige nu, men politiet kan ikke siget noget om, hvor længe.
  - Først skal grisene indfanges og så skal lastbilen fjernes, så det kan god tage noget tid.
  Politiet ved endnu ikke, hvordan ulykken er sket.
  Ifm. den væltede grisetransport v/Bylderup Bov er der melding om mange døde og fastklemte grise. Der arbejdes på højtryk for at hjælpe dyrene. #politidk
  
  